
  Parlamentul României   

 Camera Deputaţilor

COMISIA PENTRU ADMINISTRATIE PUBLICA,

                
 Nr.11/XVIii/6
amenajarea teritoriului Si echilibru 

          

 1 martie 2001 

ecologic 





Către






BIROUL PERMANENT AL





CAMEREI DEPUTATILOR



Vă înaintăm, alăturat, Raportul asupra proiectului de Lege pentru  aprobarea Ordonanţei de urgenţă a Guvernului nr.291/2000 privind stabilirea de măsuri referitoare la organizarea şi funcţionarea unor ministere, trimis comisiei noastre pentru dezbatere şi avizare în fond, cu adresa nr.689 din 8 ianuarie 2001.



La întocmirea raportului comisia a avut în vedere şi avizele :

· Comisiei juridice de disciplină şi imunităţi cu nr.689 din 12 ianuarie 2001;

· Comisiei pentru apărare, ordine publică şi siguranţă naţională cu nr. 47/XVIII/12 din 9 ianuarie 2001;

· Consiliului Legislativ cu nr. 1560/29.12.2000.



La dezbaterile din şedinţa de lucru a comsiei din 28 februarie 2001 a participat şi Ministrul Administraţiei Publice. 



Prin obiectul de reglementare şi conţinutul său proiectul de lege face parte din categoria legilor organice.

 PRESEDINTE,









   SECRETAR,

IOAN OLTEAN

  Parlamentul României   

 Camera Deputaţilor

Comisia pentru administraţie publică,
amenajarea teritoriului şi echilibru ecologic






Nr. 689/1.03.2001
RAPORT  

asupra  proiectului de Lege  pentru aprobarea Ordonanţei de urgenţă a Guvernului nr. 291/2000 privind stabilirea de măsuri referitoare la organizarea şi funcţionarea unor ministere.

În urma examinării proiectului de Lege privind aprobarea Ordonanţei de urgenţă a Guvenului nr. 291/2000 privind stabilirea de măsuri referitoare la organizarea şi funcţionarea unor ministere, comisia  a hotărât în şedinţa din 28 februarie 2001, ca proiectul de Lege sus-amintit să fie supus Plenului Camerei Deputaţilor în vederea dezbaterii şi adoptării cu următoarele amendamente :

Nr

crt
Articolul iniţial

al legii şi al ordonanţei de urgenţă 
Amendamente propuse 

Text adoptat de comisie
Motivarea

0.
1
2
3

1.
Textul legii:


Articol unic. – Se aprobă Ordonanţa de urgenţă a Guvernului nr.291/2000 privind stabilirea de măsuri referitoare la organizarea şi funcţionarea unor ministere.



Articol unic. - Se aprobă Ordonanţa de urgenţă a Guvernului nr.291/2000 privind stabilirea de măsuri referitoare la organizarea şi funcţionarea unor ministere, publicată în Monitorul Oficial al României, Partea I, nr.706 din 29 decembrie 2000, cu următoarele modificări şi completări:

Reformularea articolului unic a fost deteminată de modificările  aduse prevederilor ordonanţei de urgenţă  .

2.

Titlul ordonanţei de urgenţă:

“Ordonanţă de urgenţă privind stabilirea de măsuri referitoare la organizarea şi funcţionarea unor ministere.”

1.Titlul  ordonanţei de urgenţă va avea următorul cuprins:

“Ordonanţă de urgenţă privind organizarea şi funcţionarea unor ministere.”

Titlul propus de comisie este mai concis şi totodată în concordanţă cu prevederile din cuprinsul ordonanţei de urgenţă.

3. 

Art.1 – Ministerul Administraţiei Publice, organ de specialitate al administraţiei publice centrale, în subordinea Guvernului, asigură realizarea Strategiei şi Programului de Guvernare în domeniul administraţiei publice locale şi monitorizează elaborarea şi aplicarea programelor de reformă de către ministere şi celelalte autorităţi publice centrale. 

2. Articolul 1 se modifică şi va avea următorul cuprins: 


Art.1 (1) Se înfiinţează Ministerul Administraţiei Publice, organ de specialitate al administraţiei publice centrale, cu personalitate juridică, în subordinea Guvernului, iar Ministerul Funcţiei Publice se desfiinţează.

(2) Ministerul Administraţiei Publice asigură realizarea Strategiei şi Programului de Guvernare în domeniul administraţiei publice locale şi monitorizează elaborarea şi aplicarea programelor de reformă de către ministere şi celelalte autorităţi publice centrale.

Necesitatea de a evidenţia una din măsurile principale de reorganizare şi funcţionare a ministerelor menţionate în cuprinsul ordonanţei de urgenţă 

4. 

Art.2 (1) – Agenţia Naţională a Funcţionarilor Publici şi Oficiul Naţional de Cadastru, Geodezie şi Cartografie se reorganizează şi funcţionează ca organe de specialitate ale administraţiei publice centrale, în subordinea Ministerului Administraţiei Publice.

3. Alineatul 1 al articolului 2 se modifică şi  va avea următorul cuprins:


Art.2 (1) – Agenţia Naţională a Funcţionarilor Publici şi Oficiul Naţional de Cadastru, Geodezie şi Cartografie se reorganizează şi funcţionează ca organe de specialitate ale administraţiei publice centrale, în coordonarea Ministerului Administraţiei Publice.
Comisia  a apreciat ca necesară înlocuirea termenului de “subordonare“cu cel de “coordonare” a Agenţiei Naţionale a Funcţionarilor Publici şi a Oficiului Naţional de Cadastru, Geodezie şi Cartografie.

5. 

Art. 5. (2) În subordinea comună a Inspectoratului Naţional pentru Evidenţa Populaţiei şi a consiliilor judeţene, respectiv a consiliilor municipale, orăşeneşti şi comunale, precum şi ale sectoarelor Municipiului Bucureşti, se organizează servicii publice comunitare de evidenţă a persoanelor.

4. Alineatul 2 al articolului  5 se modifică şi va avea următorul cuprins:


Art. 5. (2) În subordinea consiliilor judeţene, respectiv a consiliilor municipale, orăşeneşti şi comunale, precum şi ale sectoarelor Municipiului Bucureşti, se organizează servicii publice comunitare de evidenţă a persoanelor. Inspectoratul Naţional pentru Evidenţa Persoanelor , asigură coordonarea şi controlul metodologic al acestor servicii publice comunitare.

Se evită dubla subordonare central /local şi se prodiuce o reală descentralizare şi nu o soluţie de compromis descentralizare/deconcentrare

metodă managerială ineficientă


 

6. 

Art.7 (2)  În subordinea comună a autorităţilor administraţiei publice locale şi judeţene şi a Inspectoratului General pentru Situaţii de Urgenţă, se organizează servicii publice comunitare pentru situaţii de urgenţă, ca unităţi demilitarizate.


5. Alineatul 2 al articolului 7 se modifică şi va avea următorul cuprins:


Art.7 (2)  În subordinea consiliilor locale şi judeţene,  se organizează servicii publice comunitare pentru situaţii de urgenţă. Inspectoratul General pentru situaţii de urgenţă, organ de specialitate al administraţiei publice centrale, asigură coordonarea şi controlul metodologic al acestor servicii publice comunitare.

Aceeaşi motivare ca la alineatiul 2 al articolului 5.

PREŞEDINTE,








    




    SECRETAR,

IOAN OLTEAN












KOVACS CSABA TIBERIU

Expert parlamentar:

Arh.Victor Cristea

Următoarele amendamente nu au fost acceptate:

Nr.

crt
Articolul iniţial

al ordonanţei de urgenţă 
Amendamente propuse 


Motivarea

7.
Art. 5 (2) În subordinea comună a Inspectoratului Naţional pentru Evidenţa Populaţiei şi a consiliilor judeţene, respectiv a consiliilor municipale, orăşeneşti şi comunale, precum şi ale sectoarelor Municipiului Bucureşti, se organizează servicii publice comunitare de evidenţă a persoanelor.

Domnul deputat Marcu Tudor propune completarea alin 2 al art. 5 cu următotul text:


“In cazul în care fondurile necesare noii structuri depăşeşte substanţial fondurile cheltuite pentru funcţionarea Direcţiei Evidenţa Populaţiei din cadrul Direcţiei Generale de Evidenţă Informatizată a Persoanei din structura ministerului de Interne, reorganizarea în acest sens a Inspectoratului Naţional pentru Evidenţa Populaţiei se va amâna până la crearea condiţiilor necesare unei transformări eficiente.”

Comisia a respins propunerea întrucât reorganizarea propusă prin ordonanţa de urgenţă este mai mult decât necesară iar fondurile necesare realizării acesteia vor fi asigurate. 



8. 

Art.6 (2) În subordinea prefecturilor se organizează servicii publice comunitare pentru eliberarea şi evidenţa paşapoartelor.

Domnul deputat Ovidiu Virgil Drăgănescu propune modificarea alin. 2 al art.6 astfel:


“ În subordinea consiliilor judeţene se organizează servicii publice comunitare pentru eliberarea şi evidenţa paşapoartelor.”



Comisia a respins propunerea  întrucât prefectura este aceea care poate reprezenta Statul Român în relaţiile cu celelalte state. 



9. 

Art.10 Corespunzător dispoziţiilor prezentei ordonanţe de urgenţă se modifică prevederile următoarelor acte normative:

1. …………………….
Domnii deputaţi Ovidiu Virgil Drăgănescu şi Marcu Tudor propun următoarea reformulare a textului dispoziţiilor de început ale art.10, astfel:


“ Conform dispoziţiilor prezentei ordonanţe de urgenţă se modifică prevederile următoarelor acte normative, corespunzător legislaţiei îăn vigoare.”


Comisia respins propunerea considerând corespunzătoare formularea din ordonanţa de urgenţă.








PREŞEDINTE,














SECRETAR, 






IOAN OLTEAN

Redactat- expert parlamentar:

Arh. Victor Cristea

